

**കേരള സര്‍ക്കാര്‍**

സംഗ്രഹം

കൃഷി (ക്ഷീരവികസന ) വകുപ്പ് കേരള ക്ഷീരകര്‍ഷക ക്ഷേമനിധിയില്‍ അംഗങ്ങളായ ക്ഷീരകര്‍ഷകരുടെ പെണ്‍മക്കള്‍ക്ക് വിവാഹ ധനസഹായം നല്‍കുന്ന പദ്ധതിക്ക് അനുമതി നല്‍കി ഉത്തരവ് പുറപ്പെടുവിക്കുന്നു.

=========================================================================================

കൃഷി (ക്ഷീരവികസന) വകുപ്പ്

 സ.ഉ.(എം.എ-്)നം. 976/ 2007 /കൃഷി തീയതി: തിരുവനന്തപുരം, 11062007.

പരാമര്‍ശം : 1. കേരള ക്ഷീരകര്‍ഷക ക്ഷേമനിധി നിയമം

 2. ക്ഷേമനിധി ചീഫ് എക്‌സിക്യൂട്ടീവ് ഓഫീസറുടെ 1452007 ലെ

 കെ.ഡി.എഫ്.ഡബ്‌ളിയൂ.എഫ് /എ / 758 ാം നമ്പര്‍ കത്ത്.

**ഉത്തരവ്**

 പരാമര്‍ശം ഒന്നു പ്രകാരം ക്ഷീര ക്ഷീരകര്‍ഷകര്‍ക്കായി വിവിധ ക്ഷേമപ്രവര്‍ത്തനങ്ങള്‍ നടത്താവുന്നതാണ് എന്ന് വ്യവസ്ഥ ചെയ്തിട്ടുണ്ട്. ആയതിന്റെ അടിസ്ഥാനത്തില്‍ ക്ഷീരകര്‍ഷക ക്ഷേമനിധി യില്‍ അംഗങ്ങളായ ക്ഷീരകര്‍ഷകരുടെ പെണ്‍മക്കള്‍ക്ക് വിവാഹധനസഹായമായി ആയിരം രൂപ ആവശ്യമായ രേഖകള്‍ സമര്‍പ്പിക്കുന്ന മുറയ്ക്ക് അനുവദിയ്ക്കാനുള്ള കേരള ക്ഷീരകര്‍ഷക ക്ഷേമനിധി ബോര്‍ഡ് തീരുമാനം നടപ്പിലാക്കുന്നതിനായി അനുമതി നല്‍കണമെന്ന് പരാമര്‍ശം 2 പ്രകാരം കേരള ക്ഷീരകര്‍ഷക ക്ഷേമനിധി ബോര്‍ഡ് ചീഫ് എകസിക്യൂട്ടീവ് ഓഫീസര്‍ ആവശ്യപ്പെട്ടിരുന്നു.

സര്‍ക്കാര്‍ ഇക്കാര്യം വിശദമായി പരിശോധിയ്ക്കുകയും കേരള ക്ഷീരകര്‍ഷക ക്ഷേമനിധി ബോര്‍ഡിന്റെ ഫണ്ട് ചെലവഴിച്ച് പദ്ധതി നടപ്പിലാക്കുന്നതിന് ക്ഷീരകര്‍ഷക ക്ഷേമനിധി ബോര്‍ഡ് ചീഫ് എക്‌സിക്യൂട്ടീവ് ഓഫീസര്‍ക്ക് അനുമതി നല്‍കി ഉത്തരവ് പുറപ്പെടുവിക്കുന്നു.

 ഗവര്‍ണ്ണറുടെ ഉത്തരവിന്‍ പ്രകാരം

 എന്‍. മായാദേവി

 അണ്ടര്‍ സെക്രട്ടറി

ഡയറക്ടര്‍, ക്ഷീരവികസന വകുപ്പ്, തിരുവനന്തപുരം

ചീഫ് എക്സിക്യൂട്ടീവ് ഓഫീസര്‍, കേരള ക്ഷീരകര്‍ഷക ക്ഷേമനിധി ബോര്‍ഡ്.

അക്കഡണ്ടന്റ് ജനറല്‍ (ആഡിറ്റ്) എ ആന്റ് ഇ ), കേരള, തിരുവനന്തപുരം

കരുതല്‍ ഫയല്‍ /ഓഫീസ് കോപ്പി

 ഉത്തരവിന്‍ പ്രകാരം

 സെക്ഷന്‍ ഓഫീസര്‍